
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudske savjetnice Marine Ljubičić Knežević, u stečajnom predmetu povodom zahtjeva Financijske agencije OIB: 85821130368 RC OSIJEK, Podružnica Osijek, L.Jagera 3, za provedbu skraćenog stečajnog postupka  nad dužnikom SKLIZOVIĆ j.d.o.o. Miholjački Poreč, Eugena Kraja 36, MBS: 030175201, OIB: 93534525020, dana 13. prosinca 2017.	

    r i j e š i o   j e

I. Obustavlja se skraćeni stečajni postupak nad stečajnim dužnikom SKLIZOVIĆ j.d.o.o. Miholjački Poreč, Eugena Kraja 36, MBS: 030175201, OIB: 93534525020.
	
II. Postupak će se nastaviti prema općim odredbama Stečajnog zakona.

Obrazloženje

Dana 29. studenoga 2017. na ovome Sudu zaprimljen je zahtjev za provedbu skraćenog stečajnog postupka Financijske agencije, Regionalnog centra Osijek, Podružnice Osijek, Klasa: 110-07/17-01/04, Ur.broj: 04-06-17-5884 od 28. studenoga 2017. nad stečajnim dužnikom SKLIZOVIĆ j.d.o.o. Miholjački Poreč, Eugena Kraja 36, MBS: 030175201, OIB: 93534525020.

Nakon izvršenog uvida u sudski registar Sud je 1. prosinca 2017. sukladno čl. 430. Stečajnog zakona (Narodne novine, broj: 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao 

vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 12. prosinca 2017. zaprimljen je podnesak Županijskog državnog odvjetništva u Osijeku, broj: S-DO-168/2017 od 11. prosinca 2017. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, Porezna uprava Područni ured Osijek, za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 30.616,20 kn evidentiranu u ISPU na dan 5. prosinca 2017., po osnovi neplaćenih obveza poreza, doprinosa i drugih javnih davanja, koju stečajni dužnik nije namirio. Također, vjerovnik je naveo da kod dužnika postoji stečajni razlog i to nesposobnost za plaćanje. Prema podacima iz Potvrde o blokadi, Klasa: 418-01/2017-001/1287, Ur.broj: 321-2017-16 na dan 5. prosinca 2017., dužnik je u neprekidnoj blokadi u trajanju od 412 dana, a u Očevidniku redoslijeda osnova za plaćanje, Klasa: 418-01/2017-01/1287, Ur.broj: 321-2017-18 od 5. prosinca 2017., iskazani su dospjeli nepodmireni nalozi za plaćanje  u ukupnom iznosu od 44.426,04 kn. 
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

                                               U Osijeku,  13. prosinca 2017. 
Zapisničar:      
Žana Bem
                                                                                  		              Sudac
								           Nada Roso
																				      Sudska savjetnica
								Marina Ljubičić Knežević

UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 

